**ASOCIAȚIA GAL CONFLUENȚE NORDICE**

**PROCEDURA DE EVALUARE ȘI SELECȚIE A PROIECTELOR**

**depuse în cadrul**

**STRATEGIEI DE DEZVOLTARE LOCALĂ A ASOCIAȚIEI**

**GAL CONFLUENȚE NORDICE**

**2014-2020**

**M8 – ÎNFIINȚAREA ȘI DEZVOLTAREA INFRASTRUCTURII LOCALE**

**Domeniul de aplicabilitate –** Evaluarea și selectarea cererilor de finanțare se va efectua pe baza Manualului de procedură și implicit a formularelor folosite în selectare la nivelul GAL CONFLUENȚE NORDICE (GAL CN). Procedura stabilește modul de realizare a activității de evaluare și selectare a cererilor de finanțare de la depunerea acestora de către solicitant la GAL CN și până la selectarea acestora în vederea propunerii spre contractare la AFIR.

Procedura de evaluare si selectie, Cererea de finanțare și formularele specifice se regăsesc pe site-ul propriu www.gal.confluentenordice.ro.

**Locul şi intervalul orar în care se pot depune proiectele:** Proiectele se depun la sediul Asociaţiei GAL „Confluenţe Nordice”, Oraş Gura Humorului, Strada Locotenent V. Marceanu, Nr. 22 Judeţul Suceava, de luni până vineri inclusiv, în intervalul orar 10:00 – 14:00.

Perioada de depune a proiectelor: 09 ianuarie 2025 –20 ianuarie 2025 - conform Apelului de selectie (in cazul prelungirii sesiunii de depunere a proiectelor perioada va fi cea din Apelul de selectie prelungit)

**Date de contact si informatii suplimentare:**

Pentru depunerea proiectelor şi pentru informaţii suplimentare, Asociaţia GAL Confluenţe Nordice pune la dispoziţia solicitanţilor un birou de relaţii cu publicul deschis de luni până vineri, de la 10:00-14:00

Telefon – 0230.252.105

E-mail: [galconfluentenordice@gmail.com](mailto:galconfluentenordice@gmail.com),

Website: www.gal.confluentenordice.ro

1. **Primirea cererii de finanțare**: Dosarul Cererii de finanţare conţine Cererea de Finanţare însoţită de anexele tehnice şi administrative conform listei documentelor specifice măsurii, legate, în două exemplare, astfel încât să nu permită detaşarea şi / sau înlocuirea acestora.

Acestea vor fi depuse în 2 exemplare în format de hârtie: un Original şi o Copie, însoţite fiecare de copia electronica, la sediul GAL Confluenţe Nordice.

Solicitantul trebuie să aibă şi el un exemplar identic cu cele depuse la GAL.

Dosarele Cererilor de Finanțare sunt depuse personal de către reprezentantul legal, acelasi care este precizat în formularul Cererii de Finanțare, sau de către un împuternicit prin procură legalizată (în original) al reprezentantului legal, la sediul GAL Confluențe Nordice, înaintea datei limită de depunere a proiectelor.

Formularul standard al Cererii de Finanţare este prezentat în Anexa 1 la Ghidul solicitantului şi este disponibil în format electronic, pe site www.gal.confluentenordice.ro

***Atenţie!***

***Cererea de Finanţare trebuie însoţită de anexele prevăzute în modelul standard specific măsurii pentru care se aplică. Anexele Cererii de Finanţare fac parte integrantă din aceasta.***

**Completarea Cererii de Finanţare**

Cererea de Finanţare se va redacta pe calculator, în limba română și trebuie însoțită de anexele prevăzute în modelul standard. Anexele Cererii de finanțare fac parte integrantă din aceasta.

Completarea Cererii de finanțare, inclusiv a anexelor acesteia, se va face conform modelului standard specific fiecărei măsuri în parte. Modificarea modelului standard (eliminarea, renumerotarea secţiunilor, anexarea documentelor suport în altă ordine decât cea specificată etc.) poate conduce la respingerea Dosarului Cererii de Finanţare pe motiv de neconformitate.

Cererea de Finanţare trebuie completată într-un mod clar şi coerent pentru a înlesni procesul de evaluare a acesteia.

**Solicitantul are responsabilitatea completării cererii de finanțare în conformitate cu Ghidul solicitantului.**

**Depunerea dosarului Cererii de Finanţare**

**Dosarul Cererii de Finanţare cuprinde Cererea de Finanţare completată şi documentele ataşate (conform Listei Documentelor – partea E din Cererea de Finanţare).**

Dosarul Cererii de Finanţare va fi paginat, cu toate paginile numerotate in ordine de la 1 la n, în partea dreaptă sus a fiecărui document, unde n este numărul total al paginilor din dosarul complet, inclusiv documentele anexate.

Dosarul Cererii de Finanţare va cuprinde în mod obligatoriu un **opis**, cu următoarele elemente:

|  |  |  |
| --- | --- | --- |
| **Nr. crt.** | **Titlul documentului** | **Nr. Pagină (de la..... până la.....)** |

Pagina opis va fi pagina cu numărul 0 a Cererii de Finanţare.

Fiecare pagină va trebui să aibă semnătura reprezentantului legal şi ştampila, tot în partea dreaptă sus. Documentele anexate în copie vor avea şi precizarea „Copie conform cu originalul”.

Originalul şi o copie a Cererii de Finanţare, împreună cu formatul electronic (CD) pentru fiecare exemplar şi cu documentele în original (pentru care a ataşat copii) **se depun la** sediul GAL Confluente Nordice. Solicitantul ar trebui să îşi păstreze o copie indentică cu exemplarul depus la GAL.

**Fiecare exemplar din Cererea de Finanţare** va fi legat, paginat şi opisat, cu toate paginile numerotate manual în ordine de la 1 la n în partea dreaptă sus a fiecărui document, unde n este numărul total al paginilor din dosarul complet, inclusiv documentele anexate, astfel încât să nu permită detaşarea şi/ sau înlocuirea documentelor. Opisul va fi numerotat cu pagina 0. Fiecare pagină va purta semnătura şi ştampila solicitantului, in dreapta sus.

Pe ultima pagină a fiecarui dosar, pe verso, se scrie „Acest dosar conţine un număr de n pagini, numerotate de la 1 la n”, se înnoadă sfoara ce leagă dosarul şi se lipeşte deasupra ei un triunghi de hârtie albă. Pe colţurile acestui triunghi se pune ştampila şi semnătura beneficiarului, ca un sigiliu.

**Important!**

Va fi ataşată o copie electronică (prin scanare) a tuturor documentelor ataşate Cererii de Finanţare, salvate ca fișiere distincte cu denumirea conform listei documentelor (secţiunea specifică E din Cererea de Finanţare) şi paginile la care se găsesc. Scanarea se va efectua după finalizarea dosarului (paginare, menţiunea „copie conform cu originalul”, semnare, stampilare, etc.), înainte de a fi legat, cu o rezoluţie de scanare maximă de 300 dpi (recomandat 150 dpi) în fişiere format PDF.

**De asemenea pe CD trebuie să fie pusă şi forma editabilă a Cererii de finanţare.**

**Dosarele Cererilor de Finanţare sunt depuse personal de către responsabilul legal**, aşa cum este precizat în formularul Cererii de Finanţare, sau de către un împuternicit prin procură legalizată la notar *(în original*) al responsabilului legal, la sediul GAL, înaintea datei limită care figurează în apelul de primire proiecte.

Solicitantul trebuie să depună Cererea de Finanţare împreună cu toate anexele completate, în 2 exemplare (1 original şi o copie). Exemplarele vor fi marcate clar, pe copertă, în partea superioară dreaptă, cu „ORIGINAL”, respectiv „COPIE”, **împreună cu documentele originale (pentru care a ataşat copii).** Solicitantul ar trebui să se asigure că rămâne în posesia unui exemplar complet al Dosarului Cererii de Finanţare, în afara celor 2 exemplare pe care le depune.

**Dosarul Cererii de finantare se va înregistra in Registrul de Intrări proiecte și primește un număr de înregistrare, iar solicitantul va primi un bon cu acest număr de înregistrare.**

**După înregistrare, documentația primită de la solicitant este repartizată pentru verificarea conformității unei persoane cu atributii in acest sens. Solicitantul este invitat să revină la sediul GAL CN după evaluarea conformității pentru a fi înștiințat dacă cererea de finanțare este conformă sau pentru a i se explica cauzele neconformității.**

**2. Evaluarea și selectarea proiectelor** efectuate de către angajații GAL vor respecta principiul de verificare„4 ochi”, respectiv vor fi semnate de minimum 2 angajați cu atributii in evaluarea si selectarea proiectelor.

**Pentru evaluarea proiectelor se întreprind următorii pași importanți:**

**Verificarea dosarului Cererii de Finanţare**

***Etapa nr.1***: Verificarea conformităţii Cererii de Finanţare la GAL – (existența documentelor depuse)

Verificarea conformității Cererii de Finanţare şi a anexelor acesteia se face conform Metodologiei de aplicat pentru verificarea criteriilor de conformitate, specifice fiecărei măsuri, completându-se Fișa de evaluare a criteriilor de conformitate ale proiectului.

Termenul de realizare a conformitatii este de maxim 3 zile lucrătoare de la data înregistrării dosarului cererii de finanțare la GAL.

Solicitantul este invitat să revină la sediul GAL Confluente Nordice după evaluarea conformităţii pentru a fi înştiinţat dacă Cererea de Finanţare este conformă sau să i se explice cauzele neconformităţii. Solicitantul ia la cunostinta decizia rezultata in urma verificarii conformităţii.

În cazul în care solicitantul nu acceptă să depună şi documentele originale, acestea vor fi verificate la finalizarea verificării conformităţii, în prezenţa solicitantului.

Aceeaşi Cerere de Finanţare poate fi declarată neconformă de maxim două ori pentru acelaşi apel de proiecte. Solicitantul care a renunţat, în cursul procesului de evaluare, la o Cerere de Finanţare conformă, nu o mai poate redepune în aceeaşi sesiune.

După verificare pot exista două variante:

* Cererea de Finanţare este declarată neconformă
* Cererea de Finanţare este declarată conformă.

Dacă este declarată conformă se trece la următoarea etapă de verificare.

***Etapa nr.2***: Verificarea eligibilităţii Cererii de Finanţare la GAL – (conditiilor de eligibilitate)

Verificarea criteriilor de eligibilitate se efectuează prima dată de către GAL Confluente Nordice. Aceasta se face conform Metodologiei de aplicat pentru verificarea criteriilor de eligibilitate prin completarea „ Fișei de evaluare a criteriilor de eligibilitate ale proiectului”.

Această verificare este făcută pe baza documentelor provenite de la solicitant.

**ATENŢIE!**

GAL Confluente Nordice îşi rezervă dreptul de a cere documente sau informaţii suplimentare, dacă pe parcursul verificărilor şi implementării proiectului se constată că este necesar.

La verificarea eligibilităţii de către GAL Confluente Nordice, în situaţia în care sunt criterii de eligibilitate care necesită lămuriri suplimentare, evaluatorul poate cere informaţii suplimentare în următoarele cazuri:

1. în cazul în care documentul tehnic (Studiul de Fezabilitate/DALI/Memoriu justificativ) conține informații insuficiente pentru clarificarea unui criteriu de eligibilitate sau există informații contradictorii în interiorul lui, ori, față de cele menționate în Cererea de Finanțare.
2. în caz de suspiciune privitoare la amplasamentul investiţiei, se poate solicita extras de Carte funciară şi în situaţiile în care nu este obligatorie depunerea acestui document.
3. în cazul în care avizele, acordurile, autorizațiile au fost eliberate de către autoritățile emitente într-o formă care nu respectă protocoalele încheiate între AFIR și instituțiile respective.
4. în cazul în care în bugetul indicativ (inclusiv devizele financiare şi devizele pe obiect) există diferențe de calcul sau încadrarea categoriilor de cheltuieli eligibile/neeligibile nu este făcută corect.

Clarificările cuprinse în documentele primite ca urmare a solicitării de informaţii suplimentare nu pot fi folosite pentru suplimentarea punctajului.

Răspunsul va fi transmis tot în format letric, în 2 (doua) exemplare – un original și o copie, cu opis numerotat cu 0 și însoțite de copiile electronice pe CD. Paginile vor fi numerotate lizibil, ștampilate și semnate de catre solicitant în colțul din dreapta sus (similar dosarului Cererii de finanțare). Termenul de răspuns este de maxim 2 zile calendaristice de la data primirii formularului de solicitare a informațiilor suplimentare.

În urma verificării eligibilității pot exista următoarele situaţii:

* proiectul este **neeligibil**, caz în care solicitantul este înștiințat cu privire la acest aspect;
* proiectul este **eligibil,**  caz în care proiectul va trece la etapa de verificare a criteriilor de selecție;

Termenul de realizare a verificării eligibilității și a criteriilor de selectie este de maxim 28 zile lucrătoare de la data încheierii sesiunii de depunere a proiectelor.

***Etapa nr.3:*** Verificarea criteriilor de selecţie

**Evaluarea și selecția proiectelor**. GAL CONFLUENȚE NORDICE va evalua documentele și va selecta proiectele, pe baza criteriilor de selecție aprobate în SDL, în cadrul unui proces de selecție transparent. Pentru toate măsurile, GAL va aplica criterii de selecție adecvate specificului local, în conformitate cu prevederile SDL. GAL CONFLUENȚE NORDICE va avea în vedere aplicarea criteriilor de eligibilitate și de selecție specifice fiecărei măsuri din SDL, prevăzute în fișele tehnice ale măsurilor din cadrul strategiei, așa cum au fost aprobate de către DGDR AM PNDR, precum și criteriile generale de eligibilitate, valabile pentru tipul de proiect depus. Criteriile de selecție vor fi precizate în Ghidurile Solicitantului aferente măsurilor în care se încadrează proiectele. GAL CN va stabili punctajul acordat pentru fiecare criteriu de selecție, astfel încât, punctajul maxim pe proiect să nu depășească 100 de puncte, punctajul minim pe proiect, obligatoriu de obținut, pentru ca acesta să fie selectat și criteriile de departajare ale proiectelor cu același punctaj.

**Evaluarea criteriilor de selecție se face** **numai pentru cererile de finanțare declarate eligibile**.

Termenul de realizare a verificării eligibilității și a criteriilor de selectie este de maxim 28 zile lucrătoare de la data încheierii sesiunii de depunere a proiectelor.

**Etapele procesului de selectie:**

**Etapa I**: După evaluarea proiectelor, la nivelul GAL se elaborează și se publică Raportul de evaluare al proiectelor in termen de maxim 3 zile lucratoare de la finalizării verificarii criteriilor de selectie, care include proiectele eligibile și selectate, proiectele eligibile și neselectate, proiectele neeligibile și proiectele retrase.

**Etapa II**: perioada de depunere și de soluționare a contestațiilor

În a doua etapă (dacă se depun contestații), se publică Raportul intermediar de selecție / soluționare a contestațiilor, care include: Statutul inițial al proiectului, Statutul proiectului în urma instrumentării contestației și implicit Rezultatul Contestației, însoțit de decizie (admis sau respins).

Elaborarea Raportului de contestatii se va realiza in termen de maxim 3 zile lucratoare de la solutionarea contestatiei.

Elaborarea Raportul intermediar de selectie se va realiza in termen de maxim 5 zile lucratoare de la data publicarii raportului de contestatii.

Beneficiarii au posibilitatea de a transmite GAL-ului intentia de a nu depune contestatie prin inscrierea acestui lucru pe Notificarea cererilor de finantare.Astfel nu mai este necesar implinirea termenului de contestatii.

**Etapa III**: se elaborează și se publică Raportul de selecție, care include toate proiectele eligibile și selectate, proiectele eligibile și neselectate, proiectele neeligibile, inclusiv cele soluționate în urma contestațiilor (dacă e cazul) și proiectele retrase.

Raportul de selecție se va elabora in termen de de maxim 6 zile lucratoare de la publicarii raportului de evaluare sau raportului intermediar de selectie (daca este cazul).

Prezența membrilor Comitetului de selecție este obligatorie la momentul aprobării Raportului de Selecție (final, suplimentar), când de asemenea trebuie asigurată și prezența reprezentanților CDRJ.

Dacă după parcurgerea perioadei de contestații nu intervin modificări în ceea ce privește Raportul intermediar de selecție, se poate reîntruni Comitetul de Selecție în vederea aprobării Raportului de Selecție final sau GAL poate emite o Notă asumată și semnată de președintele /reprezentantul legal GAL (sau o persoană mandată în acest sens) în care vor fi descrise toate etapele procedurii de evaluare și selecție aplicată și faptul că, după parcurgerea tuturor etapelor, asupra Raportului Intermediar de Selecție nu au intervenit modificări, acesta devenind Raport final de selecție la data semnării Notei. GAL are obligația de a atașa această Notă la documentele emise de GAL care însoțesc proiectele selectate depuse la AFIR, precum și de a transmite o copie scanată a acesteia către CDRJ spre informare.

Dacă pe o anumită măsură/componentă a măsurii s-au constituit sume disponibile provenite în urma rezilierii contractelor de finanțare/din economii realizate la finalizarea contractelor de finanțare, sume neangajate ca urmare a neîncheierii contractelor, sume rezultate prin declararea ca neeligibile la nivelul AFIR a unor proiecte eligibile și selectate la nivelul GAL, sume rezultate din realocări financiare, și există o listă cu proiecte în așteptare ca urmare a ultimei sesiuni lansate, acestea pot fi finanțate în baza unui Raport de Selecție Suplimentar. Emiterea Raportului de selecție suplimentar se realizează cu respectarea condițiilor impuse în cazul Raportului de Selecție (avizarea de către CDRJ și asigurarea transparenței) și va cuprinde mențiuni privind sursa de finanțare și proiectele selectate. Elaborarea și aprobarea Raportului de selecție suplimentar se va realiza în aceleași condiții ca și pentru Raportul de selecție.

|  |
| --- |
| **Punctajul minim admis la finanțare în cadrul Măsurii 8, este de 20 puncte și reprezintă pragul sub care niciun proiect nu poate beneficia de finanțare nerambursabilă**. |

La selecția proiectelor, se va aplica regula „dublului cvorum”, respectiv pentru validarea voturilor, este necesar ca în momentul selecției să fie prezenți cel puțin 50% din membrii comitetului de selecție, din care peste 51% să fie din mediul privat și societate civilă, organizațiile din mediul urban reprezentând mai puțin de 25%. Pentru transparența procesului de selecție a proiectelor, la aceste selecții va lua parte și un reprezentant al Ministerului Agriculturii și Dezvoltării Rurale, din cadrul Compartimentului de Dezvoltare Rurală de la nivel regional aflat în subordinea MADR.

Dacă unul dintre proiectele depuse pentru selecție aparține unuia dintre membrii comitetului de selecție, persoana/organizația în cauză nu are drept de vot și nu va participa la întâlnirea comitetului respectiv.

Rezultatele procesului de selecție se consemnează în Raportul de selecție. Acesta va fi semnat de către toți membrii prezenți ai Comitetului de Selecție (reprezentanți legali sau alte persoane mandatate în acest sens de către respectivele entități juridice, în conformitate cu prevederile statutare), specificându-se apartenența la mediul privat sau public – cu respectarea precizărilor din PNDR.

După elaborarea Raportul de evaluare al proiectelor, beneficiarii vor fi notificați în scris cu privire la rezultatele selecției.

Solicitanţii care au fost notificaţi de către Asociaţia GAL Confluenţe Nordice ca proiectele acestora nu au fost selectate, pot depune contestaţii la sediul Asociaţiei GAL Confluenţe Nordice din Gura Humorului, Strada Locotenent V. Marceanu, Nr. 22, judeţul Suceava, în termen de 5 zile lucrătoare de la primirea notificării sau de la publicarea pe site-ul GAL a Raportului de evaluare al proiectelor.

Notificarea va include informaţii cu privire la statutul proiectului în urma evaluării şi modalitatea de depunere a contestaţiilor de către aplicanţii nemulţumiţi de rezultatul evaluării. În cazul în care un proiect este declarat neeligibil vor fi indicate criteriile de eligibilitate care nu au fost îndeplinite precum şi cauzele care au condus la neeligibilitatea proiectului. În cazul în care proiectul este eligibil şi a fost punctat, notificarea va menţiona punctajul obţinut pentru fiecare criteriu de selecţie, motivele pentru care nu au fost punctate anumite criterii de selecţie, stabilirea criteriilor de departajare precum şi precizări cu privire la reducerea valorii eligibile, a valorii publice sau a intensităţii sprijinului, dacă este cazul.

**Modalitatea de desfășurare a procesului de selecție a proiectelor, inclusiv soluționarea contestațiilor**

**Selectia proiectelor se va face în conformitate cu Cap. XI al SDL “Procedura de evaluare și selecție a proiectelor depuse în cadrul SDL”, aprobată de către DGDR AM PNDR, astfel:**

Comitetul de Selecție a Proiectelor are în componența sa: 2 reprezentanți ai Autorităților Publice (28,57%), 1 reprezentat al Societății Civile (14,29%), 2 reprezentanți din domeniul agricol (28,57%), 1 reprezentant din domeniul transporturi (14,29%), și 1 reprezentant din domeniul hoteluri și restaurante (14,29%). Raportul de parteneri din urban/rural este de 14,29% / 85,71%. Din cele expuse, reiese faptul că autoritățile publice și grupurile de interese nu depășesc procentul de 49% conform prevederilor privind eligibilitatea parteneriatului și nici procentul de maxim 25 % parteneri din mediul urban.

Pentru transparenţa procesului de selecţie a proiectelor în cadrul GAL şi totodată pentru efectuarea activităţilor de control şi monitorizare, la aceste selecţii va lua parte şi un reprezentant al Ministerului Agriculturii și Dezvoltării Rurale, din cadrul Compartimentului de Dezvoltare Rurală de la nivel regional aflat în subordinea MADR .

**Componența și obligațiile Comitetului de Selecție – MEMBRI/MEMBRI SUPLEANȚI**

|  |  |  |
| --- | --- | --- |
| **PARTENERI PUBLICI 28.57%** | | |
| **Partener** | **Funcția în CS** | **Tip/Observații** |
| UAT CORNU LUNCII/  **UAT STULPICANI** | Președinte/  **Președ. supleant** | UAT |
| UAT OSTRA/  **UAT BERCHIȘEȘTI** | Membru/  **Membru supleant** | UAT |
| **PARTENERI PRIVAŢI 57.14%** | | |
| **Partener** | **Funcția în CS** | **Tip/Observații** |
| VALEA RAIULUI SRL/  **DSH COMPANY TURISM** | Membru /  **Membru supleant** | Privat |
| SC TRANSGEO SRL/  **SC OROSANII SRL** | Membru /  **Membru supleant** | Privat |
| SC TANOLA SRL/  **SC MARAND COM SERV SRL** | Membru/  **Membru supleant** | Privat |
| PFA JAUCA GABRIEL-COSTEL/  **NEVIS COM SRL** | Membru/**Membru supleant** | Privat |
| **SOCIETATE CIVILĂ 14.29%** | | |
| **Partener** | **Funcția în CS** | **Tip/Observații** |
| FORUMUL LOCAL GERMAN GURA HUMORULUI /**ASOCIAȚIA DE TURISM DESCOPERĂ BUCOVINA** | Membru/  **Membru supleant** | ONG |

Comitetului de Selecție realizează și aprobă un **Raport de selectie Intermediar (dacă este cazul)** și un **Raport de selecție Final,** pentru fiecare măsură, în care vor fi înscrise: proiectele retrase, neeligibile, eligibile neselectate și eligibile selectate, valoarea acestora, numele solicitanților, iar pentru proiectele eligibile punctajul obținut pentru fiecare criteriu de selecție.

La selecția proiectelor, se va aplica **regula** „**dublului cvorum**”, respectiv pentru validarea voturilor, este necesar ca în momentul selecției să fie prezenți cel puțin 50% din membrii comitetului de selecție, din care peste 51% să fie din mediul privat și societate civilă. Dacă unul dintre proiectele depuse pentru selecție aparține unuia dintre membrii comitetului de selecție, persoana/organizația în cauză nu are drept de vot și nu va participa la întâlnirea comitetului respectiv.

**Componența și obligațiile Comisiei de Soluționare a Contestațiilor:**

Comisia de Soluționare a Contestațiilor (prezentată la capitolul XI) are în componența sa: 1 reprezentant al unei Autorități Publice (33,33%), 1 reprezentat al Societății Civile (33,33%) și 1 reprezentant din domeniul agricol (33,33%). Toți partenerii sunt din mediul rural. Din cele expuse, reiese faptul că autoritățile publice și grupurile de interese nu depășesc procentul de 49% conform prevederilor privind eligibilitatea parteneriatului și nici procentul de maxim 25 % parteneri din mediul urban

**MEMBRI / MEMBRI SUPLEANȚI**

|  |  |  |
| --- | --- | --- |
| **PARTENERI PUBLICI 33.33%** | | |
| **Partener** | **Funcția în CS** | **Tip/Observații** |
| UAT DRĂGOIEȘTI /  **UAT CIPRIAN PORUMBESCU** | Președinte/  **Președinte supleant** | UAT |
| **PARTENERI PRIVAŢI 33.33%** | | |
| **Partener** | **Funcția în CS** | **Tip/Observații** |
| PFA TARAN DUMITRU /  **SC PROLISOK SRL** | Membru /  **Membru supleant** | Privat |
| **SOCIETATE CIVILĂ 33.33%** | | |
| **Partener** | **Funcția în CS** | **Tip/Observații** |
| ASOCIAȚIA CRESCĂTORILOR DE ANIMALE ȘI UTILIZATORILOR DE PĂȘUNI BERCHIȘEȘTI / **ASOCIAȚIA CRESCĂTORILOR DE ANIMALE ȘI UTILIZATORILOR DE PĂSUNE “ADRIȘTEANU”**  **CAPU CÂMPULUI** | Membru /  **Membru supleant** | ONG |

**Comisia de Soluționare a Contestațiilor** reprezintă organismul tehnic cu responsabilități privind soluționarea contestațiilor formulate cu privire la rezultatele procesului de evaluare și selecție a proiectelor depuse la nivel de GAL. Comisia de Soluționare a Contestațiilor **are obligația** de a întocmi un **Raport de contestație (dacă este cazul),** pentru fiecare măsură în parte, care va cuprinde rezultatul contestațiilor și situația proiectelor după aceleași reguli de evaluare și selecție din cadrul procedurii de evaluare și selecție aprobate de către GAL.

**Contestaţiile se pot depune la sediul Asociaţiei GAL Confluenţe Nordice din Gura Humorului, Strada Locotenent V. Marceanu, Nr. 22, judeţul Suceava.**

**Contestațiile se depun în termen de maxim 5 zile lucratoare de la data primirii notificării rezultatului evaluarii proiectului sau a publicării pe site-ul GAL a raportului de evaluare.**

Contestațiile se soluționează de către Comisia de Soluționare a Contestațiilor, constituită la nivelul GAL, prin Hotărârea Adunării Generale a Membrilor Asociației GAL „Confluențe Nordice”, în termen de **maxim** 10 zile lucratoare.

**După soluționarea contestațiilor** de către Comisia de Contestații şi publicarea Raportului de contestații pe pagina de internet a GAL „Confluențe Nordice”, solicitanții sunt **notificați în maxim 3 zile** lucrătoare de la publicare cu privire la rezultatul contestațiilor.

**IMPORTANT!**

**REEVALUAREA CERERILOR DE FINANȚARE ÎN URMA CONTESTAȚIILOR** se realizează **în baza documentelor depuse odată cu Cererea de Finanțare. Documentele suplimentare depuse la contestație pot fi luate în considerare numai în situația în care acestea nu fac parte din categoria documentelor care trebuie depuse obligatoriu la Cererea de Finanțare, existau la momentul depunerii Cererii de Finanțare și nu au ca rezultat mărirea punctajului.**

**Concluzie:**

**Primirea proiectelor** se face la sediul GAL, prin inregistrarea acestora in Registrul de Intrări proiecte

**Perioada totala de evaluare si selectie a proiectelor depuse va fi de maxim 60 de zile lucratoare de la data incheierii sesiunii de depunere a proiectelor, astfel:**

1. **Conformitatea în maxim 3 zile lucrătoare de la data înregistrării cererii de finanțare la GAL;**
2. **Eligibilitatea și criteriile de selecţie în maxim 28 de zile lucratoare de la încheierea sesiunii de primire a proiectelor;**
3. **Raportul de evaluare al proiectelor in termen de maxim 3 zile lucratoare de la finalizării verificarii criteriilor de selectie;**
4. **Contestațiile se depun în termen de maxim 5 zile lucratoare de la data primirii notificării rezultatului evaluarii proiectului sau a publicării pe site-ul GAL a raportului de evaluare.**
5. **Contestațiile se soluționează de către Comisia de Soluționare a Contestațiilor, constituită la nivelul GAL, prin Hotărârea Adunării Generale a Membrilor Asociației GAL „Confluențe Nordice”, în termen de maxim 10 zile lucratoare**.
6. **Raportului de contestatii se va realiza in termen de maxim 3 zile lucratoare de la solutionarea contestatiei;**
7. **Raportul intermediar de selectie se va realiza in termen de maxim 5 zile lucratoare de la data publicarii raportului de contestatii.**
8. **Raportul de selecție se va elabora in termen de maxim 6 zile lucratoare de la publicarii raportului de evaluare sau raportului intermediar de selectie (daca este cazul).**

Președinte al Asociației GAL Confluențe Nordice

Marius Ioan Ursăciuc